《叶万山以诗求诗为赋一首》
宋代·林希逸

闻说君家旧业儒，贪游到处曳长裾。学青乌子通砂法，傍紫阳翁故里居。

吟苦虽无堪煮字，交穷却有救贫书。虚中融结皆真理，朱蔡犹谈可但渠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。